Príloha pre 7.roč.

**Film: Sokoliar Tomáš**

V lone krásnej prírody pod hradom mocného pána Baladora žije štrnásťročný Tomáš so svojím otcom, dedkom Metodom a sestričkou Agátou. Chlapec od malička vyrastá v horách, pozná každé ich tajomstvo a má schopnosť rozumieť reči zvierat a vtákov. Jeho život plynie pokojne až do chvíle, keď je jeho otec nešťastnou náhodou udupaný koňmi a dedko Metod sa vydá na Baladorov hrad prosiť o prácu. Tomáš ide s ním a ocitá sa tak v novom prostredí panskej záhaľky, bohatstva, ale aj podivných pravidiel. Zoznámi sa s Forminou, dcérou hradného pána, ktorá sa mu veľmi zapáči. Formina ho berie ako priateľa, pretože sa má čoskoro vydať za mladého Ostrika. Tomáš sa pripletie do intrigy, ktorú zosnoval Iver proti svojmu rivalovi, starému panskému sokoliarovi Vaganovi. Láskavý a múdry Vagan sa snažil pre Baladora získať nádherného kráľovského sokola, symbol slobody a sily. Iver mu tento plán prekazil, Vagana ohovoril a sám sa snažil dostať na jeho miesto. Tomáš, ktorý sa kvôli Iverovi stáva štvancom, sa na svojom úteku stretáva práve s Vaganom. Vagan a Tomáš sa spolu zblížia a Vagan si uvedomí, že tento chlapec so zvláštnymi schopnosťami bude jeho dôstojným nástupcom. Medzitým sa na hrade chystá svadba. Podlý Iver však zajme Ostrika, aby sa pomstil Baladorovi, ktorý ho aj napriek jeho podliezavosti neuznal za svojho pravého sokoliara. Tomáš zachráni Ostrika pred smrťou a aj keď naňho žiarli kvôli Formine, jeho dobré srdce im nakoniec popraje šťastie.

**Ďalšie informácie**

Rok výroby 2000

Dĺžka 94 min

Žáner rozprávka, dobrodružný

Réžia Václav Vorlíček

Hrajú Juraj Kukura, Klára Jandová, Jiří Langmajer, Marta Sládečková, Agnieszka Wagner, Andrej Mojžiš, Ľuboš Kostelný, Ľudovít Cittel, Vladimír Jedľovský, Piotr Adamczyk, Miroslav Kasprzyk, Marica Bálintová a ďalší.

V detských úlohách [**Braňo Holiček**](https://detskiherci.sk/index.php?option=com_mtree&task=viewlink&link_id=21) (Tomáš)

**Link na film:**

<https://www.youtube.com/watch?v=VxztkXn_myk> -Sokoliar Tomáš, film